

РЕГИСТРАЦИЯ НА РАЗВЪДНИ ФЕРМИ И СТОПАНСТВА ЗА ПРОИЗВОДСТВО НА ЧИСТОПОРОДЕН И ХИБРИДЕН МАТЕРИАЛ ОТ СВИНЕ

**НОРМАТИВНА УРЕДБА:**

– Чл. 15, ал. 3, 4 и 5 от Закона за животновъдството (ЗЖ);

– Наредба № 30 от 2004 г. за правилата за производство и търговия с чистопороден и хибриден разплоден материал при свине и реда за водене на регистър (ДВ, бр. 63 от 2004 г.).

**КЪМ КОГО ДА СЕ ОБЪРНЕТЕ**

Областна дирекция „Земеделие” по местонахождение на обекта.

*ОБОБЩЕНАТА ИНФОРМАЦИЯ ОТ ВСИЧКИ ОБЛАСТНИ ДИРЕКЦИИ „ЗЕМЕДЕЛИЕ” ОТНОСНО ИЗВЪРШЕНИТЕ РЕГИСТРАЦИИ СЕ ПОДДЪРЖА ОТ МИНИСТЕРСТВОто НА ЗЕМЕДЕЛИЕТО и ХРАНИТЕ – ДИРЕКЦИЯ „ЖИВОТНОВЪДСТВО”*

**НЕОБХОДИМИ ДОКУМЕНТИ И НАЧИН НА ПОДАВАНЕ**

Вие трябва да подадете лично или чрез упълномощен от Вас представител:

* Заявление, което съдържа: фирма, седалище и адрес на управление на търговеца; вид дейност, направление и капацитет; вид, порода, линия или хибрид на отглежданите животни; местонахождение и вид на фермата или стопанството (племенно или репродуктивно);
* Удостоверение от Развъдната организация с вписан идентификационен номер от зоотехническия регистър или зоотехническата книга на развъдното стопанство или ферма;
* Зоотехнически сертификат за породата, линията или хибрида за съответния вид свине;
* Производствено-технологична и профилактична програма на фермата или стопанството.

**ТАКСА**

За извършване на услугата *не се предвижда* такса.

**СРОК И РЕЗУЛТАТ**

В срок до *две седмици* ОД „Земеделие“ ще ви предостави **Удостоверение** за регистрация или мотивиран **отказ.**

Срокът за валидност на издадения акт е *пет години.*

Регистрацията може да бъде заличена със заповед на директора на ОД „Земеделие”.

**ОБЖАЛВАНЕ В СЛУЧАЙ НА ОТКАЗ**

Получен отказ за издаване на удостоверение можете да обжалвате по реда на Административнопроцесуалния кодекс.